Algemene vrae - Liedjie
Wat is Liedjie?
Liedjie is die eerste op-aanvraag musiekstroomdiens spesiaal vir liefhebbers van Afrikaanse musiek. Liedjie het onstaan uit ‘n sameloop van liefde vir musiek en tegnologie. Musiek is `n alomvattende deel is van ons lewens, ‘n klankbaan vir ons daaglikse bestaan. Nou met die krag van tegnologie, maak ons dit moontlik om enige tyd en enige plek na jou gunsteling musiek te luister deur net van jou slimfoon gebruik te maak.
Ons verstaan hoe jy voel oor jou musiek, jou sterre en jou taal – want ons voel dieselfde. Dit is hoekom ons Liedjie gebou het, om Afrikaanse musiek hoog te hou en om aan jou `n tuiste te bied waar jy jou gunsteling musiek kan ontdek en geniet. Liedjie is jou musikale bondvennoot vir elke bui, geleentheid, aktiwiteit, spesiale dag, fees, gebeurtenis, en vele meer.
Wat is musiekstroming?
Om musiek te “stroom” beteken dat jy na ’n liedjie deur middel van ’n internetverbinding luister. Jy laai dus nie die snit af nie, maar stroom dit regstreeks na die toestel wat jy gebruik, byvoorbeeld jou selfoon.
‘n “Op aanvraag” musiekstroomdiens, soos Liedjie, laat jou toe om na musiek te luister wanneer en waar dit jou pas deur middel van `n app (toep). Jy beheer waarna jy luister anders as `n radiostasie wat besluit waarna jy volgende luister.
Hoe werk Liedjie?
As jy die Liedjie app op jou foon aflaai kan jy tot hartelus na al jou gunsteling Afrikaanse musiek luister net wanneer dit jou pas, selfs sonder internet! Die app is op verdeel in ’n voorblad wat die nuutste en relevantste vrystellings tentoonstel. Daar is ook ’n lys van kategorieë wat speellyste bied vir elke bui, aktiwiteit, geleentheid, era, genre en vele meer. As `n Liedjie gebruiker kan jy ook kies uit ’n lys van Kunstenaars en `n Nuut-afdeling. Dit is so eenvoudig as om op `n speellys of kunstenaar te kliek en dan speel die musiek regstreeks. Merk jou gunsteling speellyste met die sterretjie-ikoon om dit maklik weer in die Gunsteling-adfdeling te vind. Jy kan ook vanlyn na jou gunsteling musiek luister.
Waar is Liedjie tans beskikbaar?
Liedjie is tans slegs in Suid-Afrika beskikbaar.
In die toekoms is ons doel om Liedjie beskikbaar te maak vir liefhebbers van Afrikaanse musiek in die Verenigde Koninkryk, Namibië, Australië en Nieu-Seeland.
Hoe kry ek toegang tot Liedjie?
Liedjie is beskikbaar vir Android- en iPhone-toestelle en kan afgelaai word vanaf die Google Play Store en die App Store. Dit is ook aanlyn beskikbaar by speel.liedjie.com. Liedjie is ook op WeChat beskikbaar. Vold die “Official Account” om te registreer en geniet drie maande gratis.
Kan `n mens Liedjie met ‘n huurooreenkoms vir musiek vergelyk?
Jy is reg om die Liedjie diens met `n huurooreenkoms te vergelyk. Die maandelikse fooi gee jou onbeperkte toegang tot duisende liedjies op die app en deur van die vanlyn funksie gebruik te maak, kan jy die musiek op jou foon stoor.
Anders as `n iTunes of Groot Tunes rekening betaal jy nie per liedjie of album nie. Die subskripsiefooi vir Liedjie is slegs R49,99* per maand waarvan die oorgrote persentasie aan die kunstenaars en musiekregshouers afgestaan word. ——————————————————————————————————————————————-
Hoeveel kos Liedjie?
Die Liedjie app is gratis om af te laai van die Google Play Store. Nuwe gebruikers wat `n betaalmetode verskaf kry 30 dae gratis toegang, daarna is ‘n maandelikse subskripsiefooi van R49,99 geldig wat jou onbeperkte toegang gee tot al jou gunsteling Afrikaanse musiek. Gebruikers op die WeChat platform kry 3 maande gratis toegang tot Liedjie. Daar is geen kontrakte of verpligtinge nie. Jy is in beheer van jou luisterervaring.
* Apple iPhone gebruikers wat deur die app registreer betaal R59,99. Registreer gerus by speel.liedjie.com om te kwalifiseer vir die R49,99 opsie.
Hoe werk die 30-dag-proeftydperk?
Wanneer jy vir die diens registreer en `n betalingsmetode kies, bied die app jou `n dertig dae gratis proeftydperk om Liedjie ten volle te ervaar. Jou subskripsie sal daarna maandeliks gedebiteer word, tensy jy kanselleer.
Daar is geen kontrakte of verpligtinge nie. Jy is in beheer van jou luisterervaring.
Watter funksies kan ek gebruik tydens die gratis 30-dag-proeftydperk?
Almal van hulle! Jy kry die volle Liedjie-ervaring wanneer jy die app tydens die 30-dag-proeftydperk gebruik.
Hoe betaal ek vir Liedjie?
Dis maklik! Jy kan vir Liedjie betaal met ‘n kredietkaart of deur middel van kontant met VCPay op die Liedjie app en aanlyn by speel.liedjie.com. Jou betaling en inskrywing sal onmiddellik verwerk word. Die betalingstelsel maak voorsiening vir herhalende betalings vir jou gerief. Jy kan egter jou inskrywing op enige tyd kanselleer.
Op hoeveel toestelle kan ek Liedjie gebruik?
Jy het toegang tot Liedjie op jou selfoon, tablet of rekenaar, maar let wel dat jy net op een toestel op `n slag ingeteken kan wees. Hoekom haak my strome soms vas?
Ongelukkig is internet-konneksie spoed nie altyd konstant nie. Om die rede “buffer” die app eers `n liedjie voor dit teen `n egalige tempo sal speel. Die buffer proses mag dalk `n paar sekondes neem afhangende van jou internet-verbinding. Terwyl jy wi-fi of `n goeie verbinding het, stoor jou gunsteling speellyste vanlyn om te sorg dat jy moeitevry en sonder internet na musiek op Liedjie kan luister.
Hoeveel data gebruik Liedjie?
By Liedjie probeer ons om jou luister ervaring so data-maer as moontlik te maak. ‘n Lied van 3 minute gebruik gemiddeld 1,3 MB data. Ons beveel aan dat jy vrylik luister terwyl jy in wifi-sones is, en gebruik maak van die vlugmodus funksie in die app. Jy kan ook jou app so instel dat jy net na liedjies kan luister of vanlyn stoor as jy in `n wifi-sone is. Kyk gerus onder INSTELLINGS op die app.
Hoekom sukkel ek om met Facebook in te teken?
Die volgende twee verstellings moet geaktiveer wees op Facebook om jou toegang tot Liedjie te gee.
Jy moet onder die Apps-verstelling toestemming gee aan 3de party apps en webblaaie om toegang tot jou profiel te verkry.
Ons vermoed dat jou verstelling op Facebook rakende app en games nie geaktiveer is nie.
Hier is die skakel na daardie afdeling. (Dis onder die Apps afdeling onder “Account Settings”) https://www.facebook.com/settings?tab=applications§ion=anonymous
Onder die “Apps, Websites & Plugins” afdeling moet jy kies dat dit “Enabled” of “On” is.
2. Facebook e-pos verifiëring
Binne jou ‘Account Settings’ op Facebook mag daar ‘n nota wees dat jy jou e-pos moet verifeer. Indien daar nie ‘n nota is nie, stel ons voor dat jy jou adres afhaal (remove) en dan weer ‘add’, sodat Facebook jou dan die opsie gee om jou e-pos te verifieer.
Kliek op jou profiel.
Kliek op Update info (dis ‘n button bo-aan jou blad).
Kliek op Contact and Basic Info.
Opdateer jou e-posadres.
Hoe luister ek vanlyn na musiek op Liedjie?
Wanneer jy ‘n speellys in die Liedjie-app oopmaak kies die vliegtuig-ikoon in die boonste regter hoek van die speellys-prentjie. Wag vir die sirkel om rondom die vliegtuig te voltooi – dit dui dat die speellys suksesvol gestoor is. Nou, as jy nie internet het nie, of data wil bespaar, kies die vlugmodus opsie in die hoof spyskaart en luister voort!
Hoe vind ek weer my gunsteling speellyste?
Wanneer jy ‘n speellys in die Liedjie-app oopmaak kies die sterretjie-ikoon in die boonste regter hoek van die speellys-prentjie. Deur die ster te kies, sal die speellys bygevoeg word by jou gunstelinge blad. ——————————————————————————————————————————————-
Hoekom moet ek my ouderdom vir Liedjie aandui op Facebook?
Dit is ‘n vereiste vanaf die platemaatskappye dat Liedjie die geboortedatum van ons gebruikers weet, omdat ons van tyd tot tyd eksplisiete inhoud mag he
Wie besit Liedjie?
Liedjie word besit deur NicheStreem (Pty) Ltd, ‘n musiekstroom maatskappy gebaseer in Kaapstad, Suid-Afrika.